A XIII-a Ediție a Congresului UMFCD – 23-25 Octombrie 2025, Palatul Parlamentului

Congresul UMFCD, Ediția a XIII-a, își deschide lucrările joi, 23 Octombrie 2025, la ora 9:00, în prestigiosul cadru al Palatului Parlamentului. Evenimentul reunește specialiști din țară și din străinătate – medici, farmaciști, cadre universitare, rezidenți, doctoranzi și studenți – într-un amplu program științific interdisciplinar, desfășurat în paralel în 5 săli și 2 arene.

Programul complet poate fi consultat la: https://www.congresumf.ro/program/

Joi, 23 Octombrie, ora 18:00, în Sala I.I.C. Brătianu, va avea loc ceremonia de deschidere a Congresului. În cadrul acesteia va fi prezentat un film dedicat Profesorului Daniel Danielopolu, eminent fiziolog și farmacolog, fondator al unor direcții moderne în cardiologie, de la dispariția căruia se împlinesc 70 de ani. Momentul festiv se va încheia cu un recital de vioară și chitară clasică, susținut de maeștrii Alexandru Tomescu și Dragoș Ilie.

Vineri, 25 Octombrie, ora 13:45, în Sala I.I.C. Brătianu, se va desfășura ceremonia de decernare a titlurilor de Doctor Honoris Causa, acordate Doamnei Roxana Stegăroiu (Japonia) și Domnului Konstantinos Sapalidis (Grecia), în semn de recunoaștere a contribuțiilor lor remarcabile în domeniul medical internațional.

Vă așteptăm cu bucurie să fiți alături de comunitatea academică a Universității de Medicină și Farmacie „Carol Davila” din București, la unul dintre cele mai importante evenimente științifice ale anului.

Articolul A XIII-a Ediție a Congresului UMFCD – 23-25 Octombrie 2025, Palatul Parlamentului apare prima dată în umfcd.