COMUNICAT DE PRESĂ: Finanțare de peste 15 milioane de euro pentru performanța cercetării doctorale și postdoctorale la Universitatea de Medicină și Farmacie “Carol Davila” din București

Proiect finanțat prin Programul Sănătate 2021 – 2027

Apelul de proiecte: Sprijin pentru asigurarea de competențe profesionale și competențe transversale prin consolidarea educației doctorale și a capacității instituționale în medicină și farmacie

Cod apel: PS/688/PS_P3/OP4/ESO4.7/PS_P3_ESO4.7_A6

Titlul proiectului: Inovație în cercetare și practică clinică: Sprijin pentru asigurarea de competențe profesionale și transversale prin consolidarea formării doctorale și a capacității instituționale în medicină și farmacie pentru dezvoltarea abordărilor integrate de chirurgie minim invazivă și medicină de precizie (INOFORMDOC)

Cod SMYS proiect: 351225

Perioada de implementare: 01.09.2025 – 01.12.2029

Buget total (defalcat pe surse de finanțare) eligibil: 75.520.761,60 lei, din care buget UE 61.005.671,22 lei, bugetul de stat 13.004.645,72 lei, contribuție proprie 1.510.444,66 lei.

Director de proiect: Prof. Univ. Dr. Cristina Elena Dinu Pîrvu

Parteneri:

Universitatea de Medicină și Farmacie „Carol Davila” din București – Solicitant;

Spitalul Clinic „Prof. Dr. Theodor Burghele” – Partener;

Institutul Clinic Fundeni – Partener.

COMUNICAT DE PRESĂ

Finanțare de peste 15 milioane de euro pentru performanța cercetării doctorale și postdoctorale la Universitatea de Medicină și Farmacie “Carol Davila” din București

În cadrul apelului PS/688/PS_P3/OP4/ESO4.7/PS_P3_ESO4.7_A6 – Sprijin pentru asigurarea de competențe profesionale și competențe transversale prin consolidarea educației doctorale și a capacității instituționale în medicină și farmacie, Universitatea de Medicină și Farmacie „Carol Davila” din București a ocupat primul loc în competiția de proiecte, obținând la evaluare 99 de puncte. Proiectul cu titlul “Inovație în cercetare și practică clinică: Sprijin pentru asigurarea de competențe profesionale și transversale prin consolidarea formării doctorale și a capacității instituționale în medicină și farmacie pentru dezvoltarea abordărilor integrate de chirurgie minim invazivă și medicină de precizie” are valoarea de 75.520.761,60 lei și se va finaliza în decembrie 2029.

„Poziția Universității de Medicină și Farmacie “Carol Davila” din București în fruntea clasamentelor internaționale are ca fundament cercetarea medicală de vârf desfășurată în universitatea noastră, studenții doctoranzi fiind parte a echipelor de cercetare. Sunt deosebit de bucuros că, prin acest proiect, vom oferi doctoranzilor un sprijin suplimentar în formarea pentru cercetare la un nivel performant, atât din punctul de vedere al pregătirii curriculare, cât și prin dezvoltarea infrastructurii moderne de cercetare. Este un demers valoros pentru studenții doctoranzi, demers care se situează pe coordonatele binecunoscute ale universității noastre: Inițiere, Evoluție, Excelență”, a declarat Prof. Univ. Dr. Viorel Jinga, Rectorul Universității de Medicină și Farmacie “Carol Davila” din București.

Proiectul are ca obiectiv general dezvoltarea și consolidarea capacităților de cercetare, formare și implementare a unor abordări integrate și inovatoare în domeniul sănătății, prin sprijinirea granturilor doctorale și postdoctorale, promovarea cercetării avansate în domeniul medical și farmaceutic și facilitarea colaborării interdisciplinare între universitate, spitale și centre de cercetare.

Articolul COMUNICAT DE PRESĂ: Finanțare de peste 15 milioane de euro pentru performanța cercetării doctorale și postdoctorale la Universitatea de Medicină și Farmacie “Carol Davila” din București apare prima dată în umfcd.