Selectarea și repartizarea disciplinelor opționale Anii II-VI – Facultatea de Stomatologie 2025-2026

Stimați studenți,

În anul universitar 2025-2026, procesul de selectare și repartizare a disciplinelor opționale pentru studenții înmatriculați în anii II–VI la programele de studii Medicină dentară și Medicină dentară-Lb. engleză se va desfășura online, prin intermediul platformei SmartPortal.

Studenții se pot autentifica în platforma SmartPortal accesând link-ul https://smartportal.old.umfcd.ro/ după ce și-au creat conturi de utilizator.

Pașii pentru crearea contului sunt:

Accesează https://smartportal.old.umfcd.ro/;

Accesează butonul Să începem;

Accesează butonul Înregistrare;

Completează Câmpul utilizator cu adresa de email instituțională;

Completează Câmpul E-mail cu adresa de email instituțională;

Completează Câmpurile pentru Parolă și Confirmare parolă (alegerea utilizatorului);

Accesează butonul Înregistrare;

După înregistrare, utilizatorul va primi pe adresa instituțională un email cu textul de mai jos, unde își va activa contul solicitat.

Salut,

Am primit o solicitare de creare cont cu username-ul prenume.nume@stud.old.umfcd.ro pentru platforma SmartPortal. Pentru activarea acestuia te rugăm să dai click aici sau să copiezi în browser următorul link: https://smartportal.old.umfcd.ro/auth/verify-account/

În cazul în care nu ești tu solicitantul acestei cereri, te rugăm să contactezi administratorul platformei.

9. După activare vă puteți conecta cu succes în platformă accesând butoanele Să începem / Autentificare.

În perioada 15.10.2025 – 20.10.2025, funcționalitatea de selecție a disciplinelor opționale va fi activă, iar dumneavoastră veți avea posibilitatea de a vă selecta disciplina opțională dorită.

Pentru anii II-IV de studii (programele de studii Medicină dentară și Medicină dentară-lb. engleză) perioada de selecție va fi următoarea:

Pachetul pentru semestrul I: 15-17.10.2025;

Pachetul pentru semestrul II: 18-20.10.2025.

După încheierea perioadei de selecție, se va efectua repartizarea automată a studenților la disciplinele alese, pe baza următoarelor criterii de departajare:

Opțiunea studentului;

Media ponderată a anului universitar 2024-2025;

Media aritmetică a anului universitar 2024-2025.

Selectarea opționalelor

După autentificare, accesați din meniul principal secțiunea Opționale.

Pagina va afișa pachetele de discipline disponibile pentru anul de studiu curent, astfel:

Pentru anii II–IV, aveți pachet de discipline opționale pentru fiecare semestru. Se va face opțiunea pentru fiecare semestru în parte.

Pentru anii V și VI, este un singur opțional pe an de studiu.

Opțiunile se vor face în funcție de preferințe. După bifarea opțiunii caseta se va înverzi. Butonul Salvează devine activ după ce toate disciplinele din pachet primesc opțiune.

Lista cursurilor opționale anii II-VI – Program de studiu în Limba Română și Engleză – Facultatea de Stomatologie

Atenție! După apăsarea butonului Salvează, opțiunile nu vor mai putea fi modificate.

Studenții care nu finalizează selecția până la termenul limită vor fi repartizați de secretarul de an la disciplinele opționale unde mai există locuri disponibile.

Dacă în pachetul aferent anului universitar 2025-2026 se regăsesc discipline deja parcurse în anii anteriori, acestea nu mai pot fi selectate sau reluate.

Pentru sesizări/solicitări vă rugăm să contactați: informatizare.studenti@old.umfcd.ro.

Articolul Selectarea și repartizarea disciplinelor opționale Anii II-VI – Facultatea de Stomatologie 2025-2026 apare prima dată în umfcd.