❗Anunț pentru comunitatea academică UMF „Carol Davila”

Stimați membri ai comunității UMF „Carol Davila”,

Vă informăm că vineri, 24 octombrie 2025, începând cu ora 16:00, site-ul oficial al universității, old.umfcd.ro, va intra într-o operațiune programată de mentenanță tehnică, cu o durată estimată de aproximativ 4 ore.

Această intervenție are ca scop transferul domeniului old.umfcd.ro către noua platformă web, disponibilă în prezent la adresa umfcd.ro, care va deveni versiunea oficială a site-ului instituțional.

Actualizarea face parte din procesul amplu de modernizare și optimizare a infrastructurii digitale a universității, vizând:

îmbunătățirea performanței și stabilității serviciilor online;

creșterea nivelului de securitate cibernetică;

optimizarea experienței de navigare pentru studenți, cadre didactice și parteneri externi.

Pe durata mentenanței, accesul la site va fi temporar întrerupt. Echipa tehnică va depune toate eforturile pentru ca procesul să se desfășoare în condiții optime și să fie finalizat în cel mai scurt timp posibil.

Vă mulțumim pentru înțelegere și sprijin în cadrul acestui pas important pentru digitalizarea și modernizarea Universității noastre.

Cu stimă,

Conf. Univ. Dr. Ștefan Busnatu

Medic Primar Cardiolog, Spitalul Clinic de Urgență Bagdasar-Arseni
Prorector biotehnologii inovative și digitalizare UMFCD

Articolul ❗Anunț pentru comunitatea academică UMF „Carol Davila” apare prima dată în umfcd.